  Виталий Пронин Отчы нылпиос мынозы ни вуоно дышетскон арын. Со сярысь ивортӥз Александр Бречалов черкогуртын улисьёсын пумиськон дыръя. Якшур-Бӧдья ёросын пиналъёс 2-тӥ арзэ ини робототехникаен выро.Элькунмы сюлмаське улонын кулэ луись выль амалъёсты пыӵатон сярысь. Визь погъёс шаермылэн палэназ медаз кошке шуыса, соослы луонлыкъёс кылдытоно асьме дорын, шуэ Удмуртилэн Тӧроезлэсь ужзэ быдэсъясь Александр Бречалов. Вазенгес со вераз ни вал, ИжГТУ-ын робототехникалы дышетскон усьтоно шуыса. Туннэ таин ик герӟаськем юанэн вазиськисьёс вал: Якшур-Бӧдья ёросын пиналъёс 2-тӥ арзэ ини робототехникаен выро. Соос пыриськизы Казаньын ортчем олимпиадае, вуылӥзы Владимир Путинэн пумиськонэ но. Но мылкыдзэс ӝутон понна соослы нимысьтыз класс усьтоно вылэм. Александр Бречалов оскытӥз, вуоно арын сыӵе класс кылдоз шуыса. Елена Рябина Туспуктэм: Udmurt.ru Теги: Нылпиос  